Imaginos

Το άλμπουμ
Το "Imaginos" χρειάστηκε επτά χρόνια για να ολοκληρωθεί και σκοπός του βασικού του συνθέτη και παραγωγού, Άλμπερτ Μπουσάρντ, ήταν να αποτελέσει το πρώτο από μία τριλογία προσωπικών του δίσκων. Ο Μπουσάρντ αποχώρησε από τους Blue Öyster Cult το 1981 και τρία χρόνια αργότερα, η CBS Records απέρριψε τον δίσκο. Τελικά, κυκλοφόρησε το 1988 υπό την ονομασία του συγκροτήματος και αφού είχαν συνεισφέρει μία σειρά μουσικών, όπως ο κιθαρίστας των Doors, Ρόμπι Κρίγκερ και ο Τζο Σατριάνι.

Ηχογράφηση
Ηχογραφήθηκε στα Kingdom Sound Studios του Λονγκ Άιλαντ, τα Boogie Hotel Studios του Πορτ Τζέφερσον και τα Alpha & Omega Studios του Σαν Φρανσίσκο, με παραγωγούς τον Σάντι Πέρλμαν και τον Άλμπερτ Μπουσάρντ.

Η ιστορία του δίσκου
Σκοπός του συγκροτήματος ήταν το "Imaginos" να είναι μία ροκ όπερα, με την ιστορία του να εκτυλίσσεται από τις αρχές του 19ου αιώνα ως τα τέλη του 20ου αιώνα. Παρ' όλα αυτά, το υλικό συμπτύχθηκε για λόγους οικονομίας.

Ο βασικός στιχουργός του, Σάντι Πέρλμαν, αναφέρθηκε στην ιστορία των στίχων του ως μία δική του ερμηνεία της ιστορίας, όπου ανακάτεψε τον πρώτο παγκόσμιο πόλεμο με στοιχεία από τη μυθολογία, την επιστήμη, τον αποκρυφισμό, την κοινωνιολογία, κ.α.. Ο συνδυασμός της ιστορίας τρόμου και του παραμυθιού, αναφέρεται σε ιστορικά γεγονότα και χαρακτήρες και περιλαμβάνει αναφορές σε αρχαίους πολιτισμούς και θεωρίες συνωμοσίας, το αντικείμενο των οποίων είναι ο χειρισμός της ανθρωπότητας.Blue Öyster Cult - Imaginos

Περιοδεία
Η περιοδεία για την προώθηση του δίσκου ξεκίνησε από τις ανατολικές Ηνωμένες Πολιτείες τον Ιούλιο του 1988 και συνεχίστηκε σχεδόν σε όλες τις πολιτείες των ΗΠΑ. Τα νέα κομμάτια που έκαναν την εμφάνιση τους στο set list ήταν τα "I Am the One You Warned Me Of", "In the Presence of Another World" και η νέα εκτέλεση του "Astronomy", με το συγκρότημα να επισκέπτεται τον Καναδά στις αρχές του 1989 και την Αγγλία, τη Γαλλία και τη Γερμανία στο επόμενο τρίμηνο.The Road: Blue Oyster Cult Performances

Εμπορική επιτυχία
Το "Imaginos" έλαβε θετικές κριτικές, με τον Ουίλιαμ Ρούλμαν του AllMusic να το βαθμολογεί με 3,5 αστέρια με άριστα τα πέντε, χαρακτηρίζοντας το ως το πλησιέστερο άλμπουμ για να χαρακτηρίσει τους Blue Öyster Cult, αλλά και το κύκνειο άσμα τους.

Ο δίσκος έφθασε μόλις ως το # 122 του Billboard, παραμένοντας στον αμερικάνικο κατάλογο επιτυχιών για οκτώ εβδομάδες. Με πωλήσεις που έφθασαν περίπου τις πενήντα χιλιάδες αντίτυπα, θεωρήθηκε ως εμπορική αποτυχία από την Columbia Records. Η δισκογραφική εταιρεία, η οποία είχε πουληθεί στη Sony λίγους μήνες νωρίτερα,Sony Buys CBS Record Division for $2 Billion After Months of Talks November 19, 1987 έληξε το συμβόλαιο της με το συγκρότημα λόγω των χαμηλών τους πωλήσεων, αφήνοντας τους χωρίς δισκογραφικό συμβόλαιο για την επόμενη δεκαετία.Blue Oyster Cult Hoping for a Resurgence - The New York Times

Τραγούδια του δίσκου

Θέσεις τσαρτ
Imaginos (άλμπουμ)

Επίσημη κυκλοφορία: Ιούλιος 1988
ΧώραΘέση Ηνωμένες Πολιτείες Blue Öyster Cult - Chart history | Billboard  122

Τα μέλη των Blue Öyster Cult
Οι μουσικοί οι οποίοι ηχογράφησαν το "Imaginos" είναι οι εξής:

 Ντόναλντ "Buck Dharma" Ρέζερ - κιθάρα, φωνητικά
 Έρικ Μπλουμ - φωνητικά
 Τζο Μπουσάρντ - πλήκτρα, φωνητικά
 Άλεν Λάνιερ - πλήκτρα
 Άλμπερτ Μπουσάρντ - κρουστά, φωνητικά, κιθάρα

Γκεστ συμμετοχές
 Φιλ Γκράντε - κιθάρα
 Τζακ Ριγκ - κιθάρα
 Τόμι Μοροντζιέλο - κιθάρα
 Τόμι Ζβόντσεκ - πλήκτρα
 Τόμι Πράις - τύμπανα
 Κένι Άρονσον - μπάσο
 Τζόι Κεριζάνο - φωνητικά
 Τζόν Ρότζερς - φωνητικά
 Shocking U - φωνητικά
 Τζακ Σίκρετ - φωνητικά

Παραπομπές

Πηγές
 Imaginos - Blue Öyster Cult | Songs, Reviews, Credits - AllMusic
 Blue Öyster Cult - Imaginos at Discogs
 Eric Bloom talks Blue Oyster Cult's studio albums | MusicRadar

Κατηγορία:Δισκογραφία των Blue Öyster Cult
Κατηγορία:Άλμπουμ του 1988